Suchinthana/ta-wikipedia huggingface dataset:
ஆழி செந்தில்நாதன்

ஆழி செந்தில்நாதன் (Aazhi Senthil Nathan) ஒரு தமிழ்நாட்டு எழுத்தாளார், கட்டுரையாளர், ஊடகர், மொழிபெயர்ப்பாளர், பதிப்பாளர், மொழி நிகர்மைச் செயற்பாட்டாளர், மற்றும் சமூக ஆர்வலர் ஆவார்.

பிறப்பும் பணியும் 
ஆழி செந்தில்நாதன் இன்றைய  திருவண்ணாமலை மாவட்டத்தில் ஆரணிக்கு அருகில் உள்ள தேவிகாபுரத்தில் பிறந்தார். தனது கல்லூரிக் கல்வியினை இளநிலை  அறிவியல் பட்டத்தை இயற்பியலில், செய்யாறு அறிஞர் அண்ணா அரசினர் கலைக் கல்லூரியில் முடித்துவிட்டு, சென்னைப் பல்கலைக்கழகத்தில் முதுநிலை இதழியல் பட்டத்தினை முடித்தார். கல்லூரிக் கல்வியினை முடித்தப் பின்னர் இந்தியா டுடே உள்ளிட்ட பத்திரிகைகளிலும், தகவல் தொழில்நுட்ப நிறுவனங்களிலும் பத்திரிகையாளராகவும், மொழிபெயர்ப்பாளராகவும் பணியாற்றினார். சிறிது காலத்திற்கு பின்னர் தமிழில் தகவல் தொழில்நுட்பம் தொடர்பான திட்டங்களில் தமிழ் மொழிக்கான மொழிபெயர்ப்பு அல்லது உள்மயமாக்கம் பணிகளில், ஈடுபட்டு வருகின்றார்.

பதிப்பகப்பணி
2007ஆம் ஆண்டு ஆழிப் பதிப்பகத்தினைத் தொடங்கி நூற்றுக்கும் மேற்பட்ட நூல்களை வெளியிட்டுள்ளார்.

புத்தகங்கள் வெளியீடு
 1974 – மாநில சுயாட்சி
 நீங்கள் ஏன் கமால் ஹசன் இல்லை
 பச்சைத் துரோகம்
 மொழி எங்கள் உயிருக்கு நேர்

மேற்கோள்கள் 

வாழும் நபர்கள்
தமிழக எழுத்தாளர்கள்
திருவண்ணாமலை மாவட்ட நபர்கள்
தீபா பாட்டியா

தீபா பாட்டியா (Deepa Bhatia)  என்பவர் மும்பையில் செயல்படும் பாலிவுட் திரைப்பட படத் தொகுப்பாளர், தயாரிப்பாளர் மற்றும் இயக்குநர் ஆவார். தாரே ஜமீன் பர், மை நேம் இஸ் கான் ராக் ஆன், கை போ சே, ஸ்டூடண்ட் ஆஃப் தி இயர் மற்றும் ரயீஸ் போன்ற வணிகரீதியாக வெற்றிப் படங்களில் படத் தொகுப்பாளராக பணியாற்றியதற்காக இவர் அறியப்படுகிறார். இவர் அண்மையில் கேதார்நாத், டிரைவ் மற்றும் சச்சின் டெண்டுல்கரின் வாழ்க்கை வரலாற்றுப் படமான, சச்சின்: எ பில்லியன் ரீம்ஸ் போன்ற படங்களில் படத் தொகுப்பாளராக பணியாற்றியுள்ளார்.

படத் தொகுப்பு பணி என்பது திரைப்படத்தில் எதையாவது சிறப்பாகச் செய்வது என்று தீபா நம்புகிறார். இவரது சொந்த வார்த்தைகளில் சொல்வதானால், "ஒரு திரைப்படம் மூன்று முறை எழுதப்படுகிறது. முதல் முறை படத்தை தயாரிப்பதற்கு முந்தைய எழுத்துப் பணி, இரண்டாவது முறை, அதை இயக்கும் போது, மூன்றாவது முறை, அதை படத் தொகுப்பு செய்யும் போது என்கிறார். படத் தொகுப்பாளர்கள் தங்களுக்கான அங்கிகாரத்தைப் பெறாதது துரதிர்ஷ்டவசமானது. அது ஏமாற்றமளிக்கிறது. வெட்டுவது மட்டுமே படத் தொகுப்பு  என்று மக்கள் நினைக்கும் போது எனக்கு வெறுப்பாக உள்ளது" என்கிறார்.

2010 இல், யு. டி. வி. வேர்ல்ட் மூவீஸ் அலைவரிசையின் சேகரிப்பில் இருந்து இவரது விருப்பப்படி நான்கு திரைப்படங்களைத் தேர்ந்தெடுப்பதற்காக. ஒரு மாதத்தின் ஆளுமையாக இவரை அலைவரிசை தேர்ந்தெடுத்தது. அப்போது இவர் தேர்ந்தெடுத்த திரைப்படங்கள் மச்சுகா, கசின் கசின், டிவின் சிஸ்டர்ஸ் மற்றும் 8 உமன்ஸ் ஆகியவை ஆகும்.

தொழில் 
தீபா முழுநேரப் பணியாக தயாரிப்புக்குப் பிந்தைய பணிகளில் ஈடுபடுவதற்கு முன் இயக்குநர்களுக்கு உதவியாளராக தனது வாழ்க்கையைத் தொடங்கினார். இவர் படத் தொகுப்பாளராக 20 ஆண்டுகளுக்கும் மேலான பணி அனுபவம் கொண்டவர். இவர் கோவிந்த் நிகலானி (தேவ், ஹசார் சௌராசி கி மா, தேஹாம் ) மற்றும் ஜானு பருவா ( மைனே காந்தி கோ நஹி மாரா, ஹர் பால் ) போன்ற இயக்குநர்களுடன் பணிபுரிந்துள்ளார். கை போ சே மற்றும் ராக் ஆன் போன்ற படங்களில் இவரது படத் தொகுப்புப் பணி மிகவும் குறிப்பிடத்தக்க பணிகளில் ஒன்றாகும். இவர்  ஸ்டார் ஸ்கிரீன் விருதுகள் போன்ற விருதுகளைப் பெற்றுள்ளார்.

பாலிவுட்டில் திரைப்பட படத் தொகுப்பாளராகப் பணியாற்றியது தவிர, மகாராட்டிரத்தில் விவசாயிகள் தற்கொலைகள் பற்றிய நீரோஸ் கெஸ்ட்ஸ்: தி ஏஜ் ஆஃப் இக்வாலிட்டி என்ற தலைப்பில் விமர்சன ரீதியாக பாராட்டப்பட்ட ஆவணப்படத்தையும் இயக்கி தயாரித்துள்ளார். இந்த ஆவணப்படம் மும்பை சர்வதேச திரைப்பட விழாவில் (MIFF) இரண்டு விருதுகளை வென்றது. இந்த சவாலான ஆவணப்படத்தை இயக்க தீபாவுக்கு ஐந்து ஆண்டுகளும், படத் தொகுப்பு செய்ய ஒரு ஆண்டும்  ஆனது.

தனிப்பட்ட வாழ்க்கை 
தீபா திரைக்கதை எழுத்தாளர் அமோல் குப்தேவை மணந்தார். இந்த இணையருக்கு  பார்த்தோ குப்தே என்ற மகன் உள்ளார். இவர் சோபியா பாலிடெக்னிக்கின் முன்னாள் மாணவி ஆவார்.

திரைப்படவியல்

படத்தொகுப்பாளர்

இயக்குநர் 

 நீரோஸ் கெஸ்ட்ஸ்: தி ஏஜ் ஆப் இன்யூகியூவாலிடி (ஆவணப்படம்)

விருதுகள் 
ஸ்டார் ஸ்கிரீன் விருதுகள்

 பெற்றது : சிறந்த படத்தொகுப்பாளர் – ராக் ஆன்!!
 பெற்றது : எஸ்.ஐ.ஜி.என்.எஸ். 2011 இல் சிறந்த ஆவணப்படத்திற்கான ஜான் ஆபிரகாம் தேசிய விருது – நீரோஸ் கெஸ்ட்ஸ் 
 பெற்றது : சிறந்த படத்தொகுப்பு - காய் போ சே!

மேற்கோள்கள்

வெளி இணைப்புகள் 
 

இந்தியப் பெண் திரைப்பட இயக்குநர்கள்
வாழும் நபர்கள்
இந்தியப் பெண் திரைப்படத் தொகுப்பாளர்கள்
இந்தியப் பெண் திரைப்படத் தயாரிப்பாளர்கள்
உஷா பார்லே

உஷா பார்லே (Usha Barle) (பிறப்பு 2 மே 1968) ஒரு இந்திய பாண்டவனி நாட்டுப்புறப் பாடகர் ஆவார். இவர் சத்தீசுகரைச் சேர்ந்த ஒரு பாரம்பரிய நாட்டுப்புறக் கலை வடிவத்தை  நிகழ்த்தி வருகிறார்.  இவர் கபாலிக பாணியில் நிகழ்த்துவதற்காக அறியப்பட்டவர்.  2023 ஆம் ஆண்டில், இந்தியக் குடியரசுத் தலைவர் திரௌபதி முர்முவால் பாண்டவனி பாடலுக்கான  பங்களிப்புகளுக்காக, இந்தியாவின் நான்காவது உயரிய விருதான பத்மசிறீ விருதைப் பெற்றார்.

ஆரம்ப கால வாழ்க்கை 
பார்லே 1968 இல் சத்தீசுகரின் பிலாயில் பிறந்தார். தனது ஏழு வயதில் தனது பாண்டவனி பாடலை நிகழ்த்தத் தொடங்கினார். பின்னர் பத்ம விபூசண்  தீஜன் பாயின் கீழ் பயிற்சி பெற்றார்.

மேற்கோள்கள் 

1968 பிறப்புகள்
சத்தீசுகர் நபர்கள்
வாழும் நபர்கள்
தனுஜா சந்திரா

தனுஜா சந்திரா (Tanuja Chandra பிறப்பு 1969) என்பவர் ஒரு இந்திய திரைப்பட இயக்குநர் மற்றும் எழுத்தாளர் ஆவார். இவர் எழுத்தாளர் கம்னா சந்திராவின் மகளும், எழுத்தாளர் விக்ரம் சந்திரா மற்றும் திரைப்பட விமர்சகர் அனுபமா சோப்ராவின் சகோதரி ஆவார். இவர் யஷ் சோப்ராவின் தில் தோ பாகல் ஹை (1997) படத்தின் திரைக்கதையை இணைந்து எழுதினார். மேலும்  பெண் மைய கதாபாத்திரங்களைக் கொண்ட திரைப்படங்களை அடிக்கடி இயக்கியதற்காக அறியப்படுகிறார். அவ்வாறான படங்களில் குறிப்பிடத்தக்கவை துஷ்மன் (1998) மற்றும் சங்கர்ஷ் (1999) ஆகும்.

குடும்பம் 
தனுஜா சந்திரா தில்லியில் பிறந்தார். இவர் எழுத்தாளர் விக்ரம் சந்திரா மற்றும் திரைப்பட விமர்சகர் அனுபமா சோப்ரா ஆகியோரின் சகோதரி ஆவார். இவரது தாயார் திரைப்பட எழுத்தாளர் கம்னா சந்திரா .

தொழில் 
தனுஜா சந்திரா 1995 இல் தனது தொழில் வாழ்க்கையைத் தொடங்கினார். மேலும் தன்வி ஆஸ்மி நடித்த ஜமீன் ஆஸ்மான் என்ற தொலைக்காட்சி தொடரின் மூலம் இயக்குநராக அறிமுகமானார். 1996 இல், சப்னம் சுக்தேவ் உடன் இணைந்து மும்கின் என்ற மற்றொரு தொலைக்காட்சித் தொடரை இயக்கினார். 1997 இல், யஷ் சோப்ராவின் தில் தோ பாகல் ஹை திரைப்படத்திற்கான திரைக்கதையை இவர் எழுதினார், இது வணிக ரீதியாக வெற்றி பெற்றது.

இவர் இயக்குநர் மகேசு பட் உடன் அவ்வப்போது இணைந்து பணியாற்றினார். மேலும் அவரது படமான ஜக்ம் (1998) படத்துக்கு திரைக்கதை எழுதினார். அதே ஆண்டில் இவர் துஷ்மன் மூலம் திரைப்பட இயக்குனராகவும் அறிமுகமானார். கஜோல் முக்கிய கதாபாத்திரத்தில் நடித்த இந்த திரைப்படம் விமர்சன ரீதியான பாராட்டைப் பெற்றது. மேலும் வணிகரீதியாக மிதமான வெற்றியைப் பெற்றது.

இவரது அடுத்த படமான சங்கர்ஷ் (1999), மகேசு பட்டால் தயாரிக்கப்பட்டது. அப்படத்தில் அக்‌சய் குமார், பிரீத்தி சிந்தா, அசுதோஷ் ராணா ஆகியோர் முக்கிய வேடங்களில் நடித்தனர்.

அதன்பிறகு, தனுஜா பல படங்களை இயக்கியுள்ளார், அவற்றில் பல கவனிக்கப்படாமல் போனது. என்றாலும் சந்திரா எழுதி, இயக்கிய  சுர் - தி மெலடி ஆஃப் லைஃப் (2002) மற்றும் ஃபிலிம் ஸ்டார் (2005) போன்ற திரைப்படங்கள் விமர்சகர்களிடமிருந்து நேர்மறையான விமர்சனங்களைப் பெற்றன. மேலும் ஒரு இயக்குனராகவும் எழுத்தாளராகவும் இவரது பணிக்காக பாராட்டுக்களைப் பெற்றன.

இவரது அண்மைய படங்கள் சுஷ்மிதா சென் நடித்த ஜிந்தகி ராக்ஸ் (2006) ஆகும். இப்படத்திற்கு கதை, திரைக்கதையையும் தனுஜா சந்திரா எழுதினார். இவரது அண்மைய திரைப்படமான ஹோப் அண்ட் எ லிட்டில் சுகர் (2008), அமெரிக்காவில் முழுவதுமாக ஆங்கிலத்தில் படமாக்கப்பட்டது. 2016 ஆம் ஆண்டின் தொடக்கத்தில், இவர் ஜீ டெலிஃபிலிம்களுக்காக சில்வாட் என்ற குறும்படத்தை இயக்கினார், அதில் கார்த்திக் ஆர்யன் நடித்தார்.

இர்பான் கான் மற்றும் பார்வதி நடித்த கரீப் கரீப் சிங்கிள்லே  தனுஜாவின் அண்மைய திரைப்படம். ஸ்டார் தொலைக்காட்சிக்காக விரைவில் தயாரிக்கப்பட உள்ள  தொலைக்காட்சி நிகழ்ச்சியை உருவாக்கும் பணியில் இவர் ஈடுபட்டுள்ளார். இவரின் சிறுகதைகள் அடங்கிய "BIJNIS WOMEN"  என்ற பெயரிலான ஒரு புத்தகம் பென்குயின் ரேண்டம் ஹவுஸால் வெளியிடப்பட்டுள்ளது.

திரைப்படவியல்

மேற்கோள்கள்

வெளி இணைப்புகள் 
 

20-ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
இந்தியப் பெண் திரைப்பட இயக்குநர்கள்
1969 பிறப்புகள்
இந்தியப் பெண் திரைக்கதை எழுத்தாளர்கள்
இந்தியத் தொலைக்காட்சி பெண் இயக்குநர்கள்
எரிகெரான் புளோரிபண்டசு

{{Speciesbox
| image =File:Erigeron floribundus from Edinburgh in Scotland by D Merrick 01.jpg
| image_caption ='Erigeron floribundus| image2 =File:Erigeron floribundus from Edinburgh in Scotland by D Merrick 21.jpg
| image2_caption = மொட்டுகள்
| status = 
| status_system = 
| status_ref =
| genus =Erigeron   
| species =floribundus
| parent_authority =கரோலஸ் லின்னேயஸ்
| authority = (Kunth) Sch.Bip.
| display_parents = 
| synonyms =Conyza sumatrensis var. floribunda|}}
எரிகெரான் புளோரிபண்டசு (தாவரவியல் வகைப்பாடு: Erigeron floribundus'') என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எரிகெரான்” பேரினத்தில், 449 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1865 ஆம் ஆண்டு வெளிவந்துள்ளது. தென்னமரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
சூரியகாந்திக் குடும்பம்
பனிக்கன்குளம்

பனிக்கன்குளம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது மாங்குளத்துக்கு வடக்கே சுமார் 5 கிலோமீட்டர் தூரத்தில் அமைந்துள்ளது.

பாடசாலைகள் 
மு/பனிக்கன்குளம் அரசினர் தமிழ் கலவன் பாடசாலை

கோவில்கள் 
 பனிக்கன்குளம் பிள்ளையார் கோவில்
 பனிக்கன்குளம் ஞானவைரவர் கோவில்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
எரிகெரான் அன்னூசு

எரிகெரான் அன்னூசு (தாவரவியல் வகைப்பாடு: Erigeron annuus) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “எரிகெரான்” பேரினத்தில், 449 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1804 ஆம் ஆண்டு வெளிவந்துள்ளது. வட அமெரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. எனினும், பிற கண்டங்களிலும் அறிமுகத் தாவரமாக உள்ளது. இத்தாவரம் சீன பாரம்பரிய மருத்துவத்தில் நீரிழிவு, வயிற்றுக் கோளாறுகள், சில கல்லீரல் தொற்றுகளுக்கு பயன்படுத்தப் படுவதால், இந்நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
சூரியகாந்திக் குடும்பம்
தட்டயமலை

தட்டயமலை என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடமேற்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
லெண்டு

லெண்டு (மலாய்; ஆங்கிலம்: Lendu; சீனம்:伦杜) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறிய நகரமாகும். மலாக்கா மாநகரத்தில் இருந்து 26 கி.மீ; அலோர் காஜா நகரத்தில் இருந்து 7 கி.மீ; தொலைவில் உள்ளது.

இந்த நகரம் மஸ்ஜித் தானா நாடாளுமன்றத் தொகுதியிலும்; மஸ்ஜித் தானா சட்டமன்றத் தொகுதியிலும் அமைந்துள்ளது. இணந் நகரம் பரபரப்பு இல்லாத அமைதியான நகரமாக விளங்குகிறது.

பொது

கிராமங்கள்

 கம்போங் பாரு லெண்டு
 கம்போங் லெண்டு பெக்கான்
 கம்போங் லெண்டு தெங்கா
 கம்போங் லெண்டு டாலாம்
 கம்போங் லெண்டு ஈலிர்
 கம்போங் லெண்டு ஆயர் ஈத்தாம்

அருகாமை நகரங்கள்

 மஸ்ஜித் தானா
 ரெம்பியா
 கிளேமாக்

கல்வி
 மாரா தொழில்நுட்ப பல்கலைக்கழகம் (மலாக்கா கிளை; அலோர் காஜா வளாகம்)

சுற்றுலா
 ரப்பர் எஸ்கேப் சுற்றுலா வளாகம்

மேற்கோள்கள்

மேலும் காண்க
 அலோர் காஜா
 அலோர் காஜா மாவட்டம்

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
வித்யாசாகர் மகளிர் கல்லூரி

வித்யாசாகர் மகளிர் கல்லூரி என்பது  இந்தியாவின் 

மேற்கு வங்காளத்தின் கொல்கத்தாவில் 1961 ஆம் ஆண்டில் நிறுவப்பட்டதும்  கொல்கத்தா பல்கலைக்கழகத்துடன் இணைக்கப்பட்டதுமான ஒரு மகளிர் கல்லூரியாகும்.

வரலாறு 
கொல்கத்தா பெண்களின் கல்வித் தேவைகளைப் பூர்த்தி செய்வதற்காக ஒருங்கிணைந்த வித்யாசாகர் கல்லூரியில் 1931 ஆம் ஆண்டில் தனி மகளிர் பிரிவு தொடங்கப்பட்டது. 1960 ஆம் ஆண்டில் கல்லூரியின் மாணவிகளின் எண்ணிக்கை 1,189  ஆக உயர்ந்த காரணத்தால், கொல்கத்தா பல்கலைக்கழகத்துடன் இணைக்கப்பட்ட ஒரு முழு அளவிலான தனி கல்லூரியாக 1960 இல் நிறுவப்பட்டது.  

19 ஆம் நூற்றாண்டின் சிறந்த கல்வியாளரும் சமூக சீர்திருத்தவாதியும் நவீன வங்காளத்தின் முக்கிய கட்டிடக் கலைஞர்களில் ஒருவருமான பண்டிதர் ஈஸ்வர் சந்திர வித்யாசாகரின் பெண்கள் முன்னேற்ற திட்டங்களையும் இலட்சியங்களையும் கொள்கைகளையும் முன்னெடுத்துச் செல்ல உறுதிபூண்டு அதற்காகவே அவரது பெயரையும் கொண்டுள்ளது. இவர், பெண்களுக்கு கல்வி கற்றல் மட்டுமே அவர்களை சுயமரியாதை உள்ள மற்றும் சுதந்திரமாகனவர்களாக மாற்றவும்,  ஆணாதிக்கம் நிறைந்த ஒரு சமூகத்தில் சுயமரியாதையையும் நம்பிக்கையையும் வளர்க்கவும் உதவும் என எண்ணி அதற்காக பாடுபட்டுள்ளார். மேலும் 1856 ஆம் ஆண்டில் விதவை மறுமணச் சட்டம் XV ஐ முன்மொழிந்துள்ளார் என்பது குறிப்பிடத்தக்கது.

கல்லூரி பற்றி 
இந்த வித்யாசாகர் மகளிர் கல்லூரி காலை நேரத்தில் மட்டுமே செயல்படும் கல்லூரி ஆகும். பட்டப்படிப்பு மட்டுமல்லாது இக்கல்லூரி பல்வேறு வகையான கல்வி மற்றும் வேலை சார்ந்த தொழில்முறை படிப்புகளையும் வழங்குகிறது . இக்கல்லூரி மூன்று வளாகங்களைக் கொண்டுள்ளது. இம்மூன்று வளாகங்களும் வங்காள மறுமலர்ச்சி இயக்கத்தின் மைய மண்டலமான வடக்கு கொல்கத்தாவின் மையத்தில் உள்ளது. 

 இதன் பிரதான வளாகம் கொல்கத்தா 6, சங்கர் கோஷ் லேனில் 39-வது இடத்திலும், 
 அதன் அடுத்த வளாகம் 8ஏ ஷிப்நாராயண் தாஸ் லேனிலும், 
 வித்யாசாகர் ஸ்மிருதி மந்திர் வளாகம், பண்டிதர் ஈஸ்வர் சந்திர வித்யாசாகரின் 36 வித்யாசாகர் தெருவில் உள்ள இல்லத்திலும் அமைந்துள்ளது.

துறைகள் 
கலைப்பிரிவு

 வங்காளம்(கவுரவம்)
 ஆங்கிலம் (கவுரவம்) 
 கல்வி
 அரசியல் அறிவியல் (கவுரவம்)
 வரலாறு (கவுரவம்) 
 சமூகவியல்
 திரைப்படப் படிப்புகள்
 பத்திரிக்கை
 தத்துவஞானி (கவுரவம்) 
 புவியியல் (கவுரவம்) 
 சமஸ்கிருதம்
 இந்தி (கவுரவம்) 

வணிகம்ப்பிரிவு

 பொருளாதாரம் (கவுரவம்) 

அறிவியல் பிரிவு

 உயிரியல்(கவுரவம்)
 கணிதவியல் (கவுரவம்)
 விலங்கியல் (கவுரவம்)
 சுற்றுச்சூழல் அறிவியல்
 இயற்பியல் (கவுரவம்) 
 உடலியல் (கவுரவம்) 
 வேதியியல்(கவுரவம்) 
 மின்னணுவியல்

நூலகம் 
இக்கல்லூரியில் இரண்டு நூலகங்கள் உள்ளன- (ஷிப்நாராயண் தாஸ் லேனில் உள்ள 8ஏ என்ற மூன்றாவது வளாகத்தில் அமைந்துள்ள ஒரு மத்திய நூலகம், 23,000 க்கும் மேற்பட்ட புத்தகங்கள் மற்றும் கட்டுரைகளுடன்) மற்றும் பிரதான வளாகத்தில் அமைந்துள்ள ஒரு கருத்தரங்கு நூலகம் (சுமார் 1000 குறிப்பு தொகுதிகளுடன்), இந்த கருத்தரங்கு நூலகம் முக்கியமாக மனிதநேயத் துறைக்கு உதவுகிறது. நூலகம் முழுமையான நூலக தற்செயல்பாட்டில் உள்ளது.

குறிப்பிடத்தக்க முன்னாள் மாணவர்கள் 

 விவேக் குப்தா (அரசியல்வாதி)  இந்தக் கல்லூரியின் தலைவர்.
 மாலா ராய்,  கொல்கத்தா தக்ஷின் மக்களவை உறுப்பினர்.
 பாவ்லி டாம், நடிகை.

சான்றிதழ் படிப்புகள் 

 அழகுக்கலை பயிற்சி
 சமையல் பயிற்சி
 சித்திர வடிவமைப்பு பயிற்சி

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி
 வித்யாசாகர் கல்லூரி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
தாகூர் பஞ்சனன் மகிளா மகாவித்யாலயா

தாகூர் பஞ்சனன் மகிளா மகாவித்யாலயா என்பது  மேற்கு வங்காளத்தின் கூச் பெகாரில் 1981 ஆம் ஆண்டில் நிறுவப்பட்ட ஓர் இளங்கலைக்கான பெண்கள் கல்லூரியாகும். பல்வேறு பிரிவுகளில்இளங்கலைக் கல்வியை பயிற்றுவிக்கும் வழங்கும்  இக்கல்லூரி கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது  மேலும் தேசிய மதிப்பீடு மற்றும் தரச்சான்று அவையால் (NAAC) C + என தரமதிப்பிடப்பட்டு, அங்கீகாரம் பெற்றுள்ளது.

கூச் பெகாரைச் சேர்ந்த ராஜ்பன்ஷி இனத்தலைவரும் சமூக சீர்திருத்தவாதியுமான ரே சாஹேப் தாக்கூர் பஞ்சனன் பர்மாவைப் பெருமைப்படுத்தும் விதமாக அவரது பெயர் இக்கல்லூரிக்கு வைக்கப்பட்டுள்ளது. 

கூச் பெகர் மாவட்டத்தில் உள்ள ஒரே பெண்கள் கல்லூரியான இது மகிளா கல்லூரி கூச் பெஹார் என்றும் அழைக்கப்படுகிறது. பெண்களுக்கு முழுமையான மற்றும் சமமான சிறந்த கல்வியை வழங்குவதையும் அரசியல், பொருளாதார, சமூக மற்றும் கலாச்சார அளவில் தேசியப் பிராந்திய மற்றும் சர்வதேச மட்டங்களில் பெண்கள் பங்களிக்கவும் இக்கல்லூரி பாடுபடுகிறது.

வரலாறு 
தாகூர் பஞ்சனன் மகிளா மகாவித்யாலயா 18 செப்டம்பர் 1981 இல் நிறுவப்பட்டது, ஆரம்பத்தில் வடக்கு வங்காள பல்கலைக்கழகத்துடன் இணைக்கப்பட்டிருந்த இக்கல்லூரி தற்போது கூச் பெகர் பஞ்சனன் பர்மா பல்கலைக்கழகத்துடன் இணைக்கப்பட்டுள்ளது. கூச் பெஹார் பஞ்சனன் பர்மா உமிவர்சிட்டி என்ற அமைப்பின் நிர்வாகத்தின் கீழ் இக்கல்லூரி இயங்கிவருகிறது. கல்லூரியைச் சுற்றியுள்ள பகுதியின் பெண்களிடையே மேம்பட்ட கல்வியைப் பரப்புவதையும், அவர்களைப் பொருளாதார ரீதியாகத் தன்னிறைவு பெறச் செய்வதையும் நோக்கமாகக் கொண்டு  இக்கல்லூரி பயிற்றுவிக்கிறது.

துறைகள் 
கலைப்பிரிவு

 ஆங்கிலம்
 வங்காளம்
 வரலாறு
 தத்துவம்
 அரசியல் அறிவியல்
 பொருளாதாரம்
 புவியியல்
 சமஸ்கிருதம்
 கல்வி

அங்கீகாரம் 
இக்கல்லூரி, டிசம்பர் 1993 ஆம் ஆண்டில் பல்கலைக்கழக மானியக் குழு (இந்தியா)வின் பிரிவு 2 (எஃப்) மற்றும் 12 (பி) கீழ் அங்கீகாரத்தைப் பெற்றுள்ளது.  மேலும் 2004 ஆம் ஆண்டில் தேசிய மதிப்பீடு மற்றும் தரச்சான்று அவையால் சி + தரமதிப்பீடு பெற்று அங்கீகரிக்கப்பட்டுள்ளது.

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
விக்டோரியா நிறுவனம் (கல்லூரி)

விக்டோரியா நிறுவனம்(கல்லூரி) என்பது இந்தியாவின் மேற்கு வங்காளத்தின் கொல்கத்தாவில் 1932 ஆம் ஆண்டில் நிறுவப்பட்டதும் கொல்கத்தா பல்கலைக்கழகத்துடன் இணைக்கப்பட்டுள்ளதுமான பழமையான இளங்கலை மகளிர் கல்லூரிகளில் ஒன்றாகும்.

கல்வியின் மூலம் பெண்களுக்கு அதிகாரம் அளிப்பதும், முன்னேற்றம் மற்றும் தன்னம்பிக்கை உணர்வை அவர்களிடம் வளர்ப்பதும் இக்கல்லூரியின் நோக்கமாகும். கொல்கத்தா பல்கலைக்கழகத்தால் பரிந்துரைக்கப்பட்ட சீரான பாடத்திட்டம் மூலம் பட்டப்படிப்போடு, கூடுதல் படிப்புகள் மற்றும் சான்றிதழ் திட்டங்களும் இக்கல்லூரியில் பயிற்றுவிக்கப்படுகிறது.

துறைகள்

அறிவியல் பிரிவு 

 வேதியியல்
 கணிதம்
 உளவியல்
 இயற்பியல்
 தாவரவியல்
 விலங்கியல்
 புவியியல்
 பொருளாதாரம்

கலை மற்றும் வணிகப்பிரிவு 

 வங்காளம்
 ஆங்கிலம்
 சமஸ்கிருதம்
 உருது
 வரலாறு
 அரசியல் அறிவியல்
 தத்துவம்
 வணிகம்

அங்கீகாரம் 
இக்கல்லூரி பல்கலைக்கழக மானியக் குழுவின் பிரிவு  2 எஃப் மற்றும் 12 பி இன் கீழ் அங்கீகரிக்கப்பட்டுள்ளது . 2016  ஆண்டில், இது தேசிய மதிப்பீடு மற்றும் அங்கீகார அவையால் (என்ஏஏசி) பி+ தரத்தை பெற்று அங்கீகாரமடைந்தது.

மேலும் காண்க 

 கொல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
மகளிர் கல்லூரி, கொல்கத்தா

மகளிர் கல்லூரி, கொல்கத்தா என்பது இந்தியாவின் மேற்கு வங்காளத்தின் கொல்கத்தாவில் 1937  ஆண்டில் நிறுவப்பட்ட ஒரு இளங்கலை மற்றும் முதுகலை மகளிர் கல்லூரியாகும். உயர் கல்வியின் மூலம் பெண்களுக்கு அதிகாரம் அளித்தல் என்ற குறிக்கோளுடன் நிறுவப்பட்ட இக்கல்லூரியானது கொல்கத்தா பல்கலைக்கழகத்தால் இணைக்கப்பட்டுள்ளது .

வரலாறு 
இங்கிலாந்தின் இலண்டனில் முதுகலையும், முனைவர் பட்டமும் பெற்றுவிட்டு இந்தியா திரும்பிய திரேந்திர லால் தே என்பவரால் ஜூலை 2, 1937 துவங்கப்பட்ட இக்கல்லூரி, டிசம்பர் 1982 ஆம் ஆண்டில் தான், கல்லூரி தற்போது இயங்கும் பி-29, க்ஷிரோட் வித்யாவினோத் அவென்யூ,பாக்பஜார்,700003  என்ற கட்டிடத்திற்க்கு மாறியது. அதுவரை பல்வேறு தற்காலிக இடங்களிலேயே இயங்கி வந்துள்ளது.

துறைகள்

அறிவியல் பிரிவு 

 வேதியியல்
 கணிதம்
 புவியியல்
 உளவியல்
 உணவு மற்றும் ஊட்டச்சத்து
 விலங்கியல்

கலைப் பிரிவு 

 வங்காளம்
 ஆங்கிலம்
 சமஸ்கிருதம்
 ஹிந்தி
 வரலாறு
 அரசியல் அறிவியல்
 தத்துவம்
 பொருளாதாரம்
 கல்வி
 பத்திரிகை மற்றும் மக்கள் தொடர்பு
 சமூகவியல்
 இசை.

அங்கீகாரம் 
கொல்கத்தாவின் இந்த மகளிர் கல்லூரிக்கு தேசிய மதிப்பீடு மற்றும் அங்கீகார கவுன்சில் (என்ஏஏசி) பி + + தரத்தை வழங்கி அங்கீகரித்துள்ளது.மேலும்   பல்கலைக்கழக மானியக் குழுவினாலும் அங்கீகரிக்கப்பட்டுள்ளது.

மேலும் காண்க 

 கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
 இந்தியாவில் கல்வி
 மேற்கு வங்காளத்தில் கல்வி

மேற்கோள்கள் 

Coordinates on Wikidata
மேற்கு வங்காளத்திலுள்ள மகளிர் கல்லூரிகள்
கொல்கத்தாவில் உள்ள கல்வி நிறுவனங்கள்
உல்ஹாஸ் அஸ்னோத்கர்

உல்ஹாஸ் அஸ்னோத்கர் ஒரு இந்திய அரசியல்வாதி ஆவார்.. இவர் 1999 கோவா சட்டமன்றத் தேர்தலில் பாரதிய ஜனதா கட்சியின் உறுப்பினராக அல்டோனாவிலிருந்து கோவா சட்டமன்றத்திற்குத் தேர்ந்தெடுக்கப்பட்டார். இவர் திசம்பர் 1999 முதல் பிப்ரவரி 2002 வரை கோவா சட்டமன்றத்தின் துணை சபாநாயகராக இருந்தார்

மேற்கோள்கள் 

வாழும் நபர்கள்
1955 பிறப்புகள்
நாரி முக்தி சங்கம்

நாரி முக்தி சங்கம் ( Nari Mukti Sangh ) என்பது இந்தியாவில் இயங்கி வரும்  ஒரு பெண்கள் அமைப்பாகும்.  பீகார் மற்றும் சார்க்கண்டில் இந்த அமைப்பின் ஆதரவாளர்களின் தளம் உள்ளது. இந்த அமைப்பு மார்ச் 1990 இல், கிரீதிக்கிலுள்ள தலேகோச்சாவில் நடந்த பெண்கள் மாநாட்டின் போது நிறுவப்பட்டது. மாநாட்டில் பெண்கள் எதிர்கொள்ளும் சுரண்டல், அடக்குமுறை மற்றும் அட்டூழியங்களுக்கு எதிராக போராட வருமாறு அழைப்பு விடுக்கப்பட்டது. மாநாட்டில் அமைப்பின் செயற்குழுவும் தேர்ந்தெடுக்கப்பட்டது. அதன் தலைவர், செயலாளர் மற்றும் பொருளாளர் உட்பட ஏழு உறுப்பினர்கள் அப்போது தேர்ந்தெடுக்கப்பட்டனர். 
தற்போது, நாரி முக்தி சங்கம் பீகார், சத்தீசுகர், சார்க்கண்டு, மேற்கு வங்காளம் மற்றும் தில்லி ஆகிய மாநிலங்களிலிருந்து கணிசமான உறுப்பினர்களைக் கொண்டுள்ளது.

கருத்தியல் 
இந்த அமைப்பு "(அறிவியல்) மார்க்சியம், லெனினிசம் மற்றும் மாவோவியம்" ஆகியவற்றிலிருந்து செல்வாக்கு செலுத்துகிறது.  மேலும் "தேசியப் பிரச்சனைகளை மக்கள் போராட்டம் மற்றும் சுதந்திரம், சனநாயகம், சமத்துவம், பெண்கள் விடுதலை மற்றும் சோசலிசம் ஆகியவற்றின் அடிப்படையில் தீர்க்க முடியும் என்று நம்புகிறது."  மேலும் இது இந்தியாவை "அரை நிலப்பிரபுத்துவ " நாடு என்று விவரிக்கிறது. " அரசின் தீவிரமான மாற்றம் இல்லாமல், பெண் விடுதலை சாத்தியமில்லை" என்றும் கூறுகிறது.

நோக்கங்கள் மற்றும் செயல்பாடுகள் 
இந்த அமைப்பு "பெண்களின் குரலுக்கான இடத்தை" உருவாக்க பாடுபடுகிறது மற்றும் " பொருளாதாரம், அரசியல் மற்றும் சமூக செயல்பாடு மற்றும் முடிவெடுக்கும் செயல்முறைகளில் " பங்கேற்க அவர்களை ஊக்குவிக்கிறது. அமைப்பின் தன்னார்வலர்கள் பீகார் மற்றும் சார்க்கண்டில் கிராமம் கிராமமாகச் சென்று, உள்ளூர் பெண்களின் ஒத்துழைப்புடன், "பாலியல் வன்முறையில் ஈடுபடுபவர்களுக்கு மக்கள் நீதிமன்றங்கள் மூலம்" தண்டனை வழங்க முயல்கின்றனர். மேலும் குடும்ப உறுப்பினர்களுக்கிடையே உள்ள சண்டைகளை மனப்பூர்வமாக பேசி நிவர்த்தி செய்ய முயல்கின்றனர். இது பெண்களுக்கு கல்வி கற்பிப்பதற்காக "கிராந்தி கா பாத்சாலா" ( புரட்சியின் பள்ளி) என்ற ஒரு பயிற்சிப் பட்டறையையும் ஏற்பாடு செய்கிறது. இதன் மூலம்மேலும் இதுவரை ஆயிரக்கணக்கான பெண்களுக்கு எழுதவும் படிக்கவும் உதவியுள்ளது 

நாரி முக்தி சங்கம் சார்க்கண்டின் கிரீதிக் மாவட்டத்தின் பிர்டாண்ட் காடுகளில் மரங்களைக் காப்பாற்றுவதற்காக பிரச்சாரம் செய்ததற்காக அனைவராலும் கவனிக்கப்பட்டது. மனிதர்கள் மற்றும் வனவிலங்குகளுக்கு மரங்களின் முக்கியத்துவம் குறித்து கிராம மக்களுக்கு கல்வி கற்பிப்பதோடு, மரங்கள் தொடர்ந்து அறியாமையால் வெட்டப்பட்டால் எதிர்கால இயற்கை பேரழிவுகளின் சாத்தியக்கூறுகள் குறித்து அவர்களுக்கு விழிப்புணர்வை ஏற்படுத்துகின்றன. குற்றவாளிகளுக்கு இந்திய ரூபாய் 1,000 அபராதம் அல்லது உடல் ரீதியான தண்டனை விதிக்கப்படும் என்றும் எச்சரிக்கின்றனர்.

இந்த அமைப்பு இந்தியப் பொதுவுடமைக் கட்சியின் (மாவோயிஸ்ட்) "முன்னணி அமைப்பு" என உள்துறை அமைச்சகத்தால் நம்பப்படுகிறது. மேலும் மாவோயிச ஒருங்கிணைப்பு மையத்தின் ஓர் அங்கமாகவும் பார்க்கப்படுகிறது.

இதனையும் காண்க 

 மகிளா ஆத்ம ரக்சா சமிதி
 இந்திய மகளிர் தேசிய கூட்டமைப்பு

மேற்கோள்கள்

வெளி இணைப்புகள் 
 A few words on my political life-story by Comrade Sheela, President of Nari Mukti Sangh (NMS)

பெண்களின் உரிமைகள்
சந்தீப் தீக்சித்து

சந்தீப் தீக்சித்து (Sandeep Dikshit) இந்தியாவைச் சேர்ந்த ஓர் அரசியல்வாதியாவார்.  1964 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார்.   இந்திய அரசியல்வாதி, மேம்பாட்டு மேலாளர் மற்றும் கல்வியாளர் என பன்முகங்களால் அறியப்படுகிறார்.  தில்லியின்  முன்னாள் முதல்வர்  சீலா தீட்சித்தின் மகன் என்றும் அறியப்படுகிறார். இந்தியாவின் 15 ஆவது மக்களவையில் இவர் உறுப்பினராக இருந்தார்.   தில்லியின் கிழக்கு தில்லி தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக  அரசியலில் செயல்பட்டார்.

ஆரம்ப கால வாழ்க்கை 
தில்லியின் முன்னாள் முதலமைச்சாரான சீலா தீக்சித்து மற்றும் உத்தரப்பிரதேச மாநிலத் தொகுதியின் இந்திய ஆட்சிப்பணி அலுவலர் வினோத் தீக்சிக்கு தம்பதியினருக்கு இவர் மகனாப் பிறந்தார்.

தொழில் 
அரியானா மாநிலத்தின் சோனிபத் நகரத்திலுள்ள ஓபி இயிண்டால் குளோபல் பல்கலைக்கழகத்தில் ஆசிரிய உறுப்பினராக  இருந்தார். 

2017  ஆம் ஆண்டு சூன் மாதத்தில்  அவர் இந்திய இராணுவத் தளபதி  பிபின் ராவத்தின் நடத்தையை "தெருவில் ஒரு குண்டர்"  என்ற நடத்தைக்கு ஒப்பிட்டு ஒரு சர்ச்சையைத் தூண்டினார், பின்னர் சமூக ஊடகம் மூலம் மன்னிப்பு கேட்டார்.

தனிப்பட்ட வாழ்க்கை 
சந்தீப் தீக்சித்து  மோனா தீக்சித்து என்ற பெண்ணை மணந்தார். <ref name="india.gov.in"> இவர்களுக்கு ஒரு மகள் உள்ளார்.

மேற்கோள்கள் 

15வது மக்களவை உறுப்பினர்கள்
14வது மக்களவை உறுப்பினர்கள்
வாழும் நபர்கள்
1964 பிறப்புகள்
சீமா ரிசுவி

சீமா ரிசுவி  (Seema Rizvi) இந்தியாவைச் சேர்ந்த ஓர் அரசியல்வாதியாவார். உத்தரபிரதேச மாநிலத்தில் பாரதிய சனதா கட்சியின் தலைவராக இவர் இருந்தார். உத்தரபிரதேச சட்ட மேலவை உறுப்பினராகவும்  இருந்தார். 2002  ஆம் ஆண்டு மே மாதம் 3 ஆம் தேதி முதல்  2003 ஆம் ஆண்டு ஆகத்து மாதம்  29 ஆம் தேதி வரை மாயாவதி தலைமையிலான அமைச்சகத்தில் மின்னணுவியல் மற்றும் தகவல் தொழில்நுட்பத்திற்கான  தனி பொறுப்புடன் மாநில அமைச்சராகப் பணியாற்றினார்   இலக்னோ பல்கலைக்கழகத்தின் உருது  மொழி துறையில் பேராசிரியராக இருந்தார்.  

ஆகஸ்ட் 11, 2009  ஆம் ஆண்டு ஆகத்து மாதம் 11 ஆம் தேதியன்று  ரிசுவிக்கு மூளையில் ரத்தக்கசிவு ஏற்பட்டு சட்டமன்றத்தில் தனது இருக்கையில் சரிந்து விழுந்து இறந்துவிட்டதாக அறிவிக்கப்பட்டது.

மேற்கோள்கள் 

உத்திரப்பிரதேச மாநில அமைச்சர்கள்
2009 இறப்புகள்
1962 பிறப்புகள்
பாரதிய ஜனதா கட்சி அரசியல்வாதிகள்
முகம்மது அமீது அலி

முகம்மது அமீது அலி  (Muhammad Hamid Ali) கிழக்கு பாக்கித்தானின் முன்னாள் ஆளுநராக இருந்தவர் ஆவார்.

ஆரம்ப கால வாழ்க்கை 
முகமது அமீது அலி 1906 ஆம் ஆண்டு செப்டம்பர் மாதம் 4 ஆம் தேதியன்று பிரித்தானிய இராச்சியத்தின் ஆக்ரா மற்றும் அவுத் ஐக்கிய மாகாணங்களின் இலக்னோவில் பிறந்தார். 1931 ஆம் ஆண்டு அக்டோபர் 13 ஆம் தேதியன்று இவர்  இந்தியக் குடிமைப் பணியில் சேர்ந்தார்.

தொழில் வாழ்க்கை 
இந்தியாவின் பல்வேறு குடிமைப் பதவிகளின் உட்பிரிவுகள் மற்றும் மாவட்டங்களுக்கு நியமிக்கப்பட்டு பணிபுரிந்தார்.  மாநிலத்தின்  துணைப் போக்குவரத்து ஆணையராகவும், துணைச் செயலாளராகவும் பணியாற்றினார். 1946 ஆம் ஆண்டு சனவரி மாதம் 28 ஆம் தேதியில்  இவர் பிரதமரின் அலுவலகத்தில் இணைச் செயலாளராக இருந்தார். 1946 ஆம் ஆண்டு நவம்பர் மாதம்  14 ஆம் தேதியில் கூடுதல் செயலாளராகப் பதவி உயர்வு பெற்றார். 1947  ஆம் ஆண்டு ஆகத்து மாதம் 15 ஆம் தேதியில் கிழக்கு வங்காள அரசாங்கத்தில் நிதி மற்றும் வருவாய் துறையின் செயலாளராகச் சேர்ந்தார். தலைமைச் செயலாளராகவும் பதவி உயர்வு பெற்றார். 

1958 ஆம் ஆண்டு ஏப்ரல் மாதம் முதல் தேதி முதல் 3 மே 1958 ஆம் ஆண்டு வரை கிழக்கு பாக்கித்தானின் தற்காலிக ஆளுநராக இருந்தார். இவரது பதவிக்காலம் முடிந்ததும் மீண்டும் தலைமைச் செயலாளர் பதவிக்குத் திரும்பினார்.

மேற்கோள்கள் 

இறந்த ஆண்டு குறிப்பிடப்படவில்லை
1906 பிறப்புகள்
உத்தரப் பிரதேச அரசியல்வாதிகள்
1972 இறப்புகள்
இந்திய ஆட்சிப் பணி அலுவலர்கள்
ஸ்ரீமதி சுந்தரவல்லி நினைவுப் பள்ளி

ஸ்ரீமதி சுந்தரவல்லி நினைவுப் பள்ளி (Srimathi Sundravalli Memorial School) சென்னையின்பெருங்களத்தூரில் அமைந்துள்ள ஒரு பள்ளியாகும். பள்ளி நடுவண் இடைநிலைக் கல்வி வாரியப் பாடப்பிரிவைப் பின்பற்றுகிறது. பள்ளிக்கு அதன் நிறுவனர் திரு.கே.சந்தானத்தின் தாயார்  ஸ்ரீமதி சுந்தரவல்லி என்பவரின் பெயரிடப்பட்டது.

1986 ஆம் ஆண்டு ஜூன் 11 ஆம் தேதி கல்வியாளர் மறைந்த குலபதி டாக்டர் பாலகிருஷ்ண ஜோஷி அவர்களால் திருப்பெரும்புதூர் வரத எத்திராஜ ஜீயர் சுவாமிகள் முன்னிலையில் பள்ளி திறக்கப்பட்டது. இது இருபாலரும் படிக்கும் பள்ளியாகும். இங்கு மழலையர் முதல் 12 வரை வகுப்புகள் உள்ளன. மேலும் இது புது தில்லி,நடுவண் இடைநிலைக் கல்வி வாரித்துடன் இணைக்கப்பட்டுள்ளது.

மேற்கோள்கள் 

காஞ்சிபுரம் மாவட்டத்திலுள்ள பள்ளிகள்
லுபோக் சீனா

லுபோக் சீனா (மலாய்; ஆங்கிலம்: Lubuk China; சீனம்:卢布克 中国) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சிறிய நகரமாகும். மலாக்கா மாநகரத்தில் இருந்து 36 கி.மீ; தொலைவில்; மலாக்கா, நெகிரி செம்பிலான் மாநிலங்களின்  எல்லையில் அமைந்து உள்ளது.

இந்த நகரம், மலாக்கா மாநிலத்தில் அமைந்து இருந்தாலும்; நெகிரி செம்பிலான் மாநிலத்திற்கு மிக அருகில் இருப்பதால் இங்குள்ள மக்கள் நெகிரி மலாய் மொழியைப் பயன்படுத்துவது வழக்கமாக உள்ளது.

பொது

உள்ளூர் புராணக் கதைகளின்படி, லுபோக் சீனா எனும் பெயர், முதன்முதலில் இங்கு குடியேறிய சீனர்களின் கதையைப் பற்றியது ஆகும். மலாய் மொழியில் லுபோக் (Lubuk) என்றால் குழி அல்லது பள்ளம் என்று பொருள்படும்.

சுங்கை ரெம்பாவ் ஆற்றில் ஒரு பெரிய படகைப் பயன்படுத்தி வீட்டிற்கு திரும்பிச் செல்லும் போது, சீனர்களில் சிலர் மிகுந்த மகிழ்ச்சியுடன் ஆற்றின் ஆழமான பகுதியில் குதித்தனர். துரதிர்ஷ்டவசமாக, அவர்களில் சிலர் ஆற்றில் இருந்து வெளியேறவில்லை. உள்ளூர் மலாய் மக்களால் தேடும் முயற்சிகள் மேற்கொள்ளப்பட்டன. 

இறுதியாக அவர்களின் உடல்கள் ஆற்றுக்குள்ஓர் ஆழமான குழியில் கண்டெடுக்கப்பட்டன. கட்டிப் பிடித்து மூச்சு விட முடியாத நிலையில் இறந்து விட்டனர். அப்போது இருந்து, அந்தப் பகுதி லுபோக் சீனா என்று அழைக்கப்படுகிறது.

மேற்கோள்கள்

மேலும் காண்க
 அலோர் காஜா
 அலோர் காஜா மாவட்டம்

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
சர்மிளா ஆனந்தசபாபதி

சர்மிளா ஆனந்தசபாபதி (Sharmila Anandasabapathy) ஒரு இலங்கை-அமெரிக்க மருத்துவரும் மற்றும் இரைப்பை குடல் புற்றுநோய் துறையில் ஆராய்ச்சியாளரும் ஆவார். இவர் இரையகக் குடலியவியலில் மருத்துவப் பேராசிரியராகவும், பேய்லர் குளோபல் ஹெல்த் நிறுவனத்தின் இயக்குநராகவும், பேய்லர் மருத்துவக் கல்லூரியில் துணைத் தலைவராகவும் பணியாற்றுகிறார்.

கல்வி 
சர்மிளா ஆனந்தசபாபதி யேல் பல்கலைக்கழகத்தில் ஆங்கில இலக்கியத்தில் இளங்கலைப் பட்டமும் மற்றும் ஆல்பர்ட் ஐன்ஸ்டீன் மருத்துவக் கல்லூரியில் மருத்துவப் பட்டமும் பெற்றார்.

தொழில் 
சர்மிளா ,  நியூயார்க்-பிரஸ்பைடிரியன் மருத்துவமனையின் வெயில் கார்னெல் மருத்துவ மையம் மற்றும் மெமோரியல் ஸ்லோன் கெட்டரிங் புற்றுநோய் மையத்தில் மூன்று ஆண்டுகள் பயிற்சியாளராக இருந்தார். 2004 ஆம் ஆண்டில், இவர் மவுண்ட் சினாய் மருத்துவத்தில் தனது இரையகக் குடலியவியல் பயிற்சியை முடித்தார். பரட்டின் உணவுக்குழாய் மற்றும் உணவுக்குழாய் புற்றுநோயின் எண்டோஸ்கோபிக் மேலாண்மையில் மேம்பட்ட பயிற்சி பெற்றார்.  பிறகு, இவர் மவுண்ட் சினாய் மருத்துவப் பள்ளியில் ஆசிரியப் பணியில் சேர்ந்தார். 2005 மற்றும் 2008 க்கும் இடையில் ஆண்டர்சன் புற்றுநோய் மையத்தில் மூன்று ஆண்டுகள் ஆசிரிய உறுப்பினராகவும் இருந்தார். அதன் பிறகு, இவர் மவுண்ட் சினாய் மருத்துவ மையத்தில் 2013 வரை எண்டோஸ்கோபி துறையின் தலைவராக பணியாற்றினார். அப்போதிருந்து, இவர் பேய்லர் மருத்துவக் கல்லூரியில் இரையகக் குடலியியல் துறை மருத்துவப் பேராசிரியராக இருந்து வருகிறார். இவர் சர்வதேச திட்டங்களை மேற்பார்வையிடும் பேய்லர் குளோபல் ஹெல்த் நிறுவனத்தின் துணைத் தலைவராகவும் இயக்குநராகவும் உள்ளார்.   

ஆனந்தசபாபதியின் ஆராய்ச்சி புதுமையான தொழில்நுட்பங்களைப் பயன்படுத்தி இரைப்பை குடல் புற்றுநோயைக் கண்டறிதல் மற்றும் சிகிச்சையில் கவனம் செலுத்துகிறது. நேஷனல் இன்ஸ்டிடியூட் ஆஃப் ஹெல்த் மற்றும் தெசிய புற்றுநோய் மையம் மூலம் நிதியளிக்கப்பட்ட பலத் திட்டங்களில் முதன்மை ஆய்வாளராக இருந்து வருகிறார், இதன் மூலம் உணவுக்குழாய் மற்றும் இரைப்பை புற்றுநோயைக் கண்டறிவதற்கான பல்வேறு மருத்துவ பரிசோதனைகளுக்கு இவர் தலைமை தாங்கினார். இவர், இரைப்பைக் குடலியல் மற்றும் புற்றுநோய் குறித்து பல்வேறு இதழ்களில் ஏராளமான கட்டுரைகள் மற்றும் கட்டுரைகளை வெளியிட்டுள்ளார். ஜூன் 2013 இல் வெளியிடப்பட்ட பரட்டின் உணவுக்குழாய்க்கான வழிகாட்டுதல்களை உருவாக்குவதிலும் இவர் ஈடுபட்டுள்ளார்.   

இவரது வெளியீடுகளும் ஆராய்ச்சிகளும் இரைப்பை குடல் புற்றுநோய்களைக் கண்டறிவதற்கான மேம்பட்ட  தொழில்நுட்பங்களில் பயன்படுத்தப்பட்டுள்ளன.

விருதுகள் மற்றும் அங்கீகாரம் 
2017 இல் டெக்சாஸ் மருத்துவ மையத்தால் "நடக்கும் பெண்களில்" ஒருவராக ஆனந்தசபாபதி பெயரிடப்பட்டார். அவர் USAID பெண் கண்டுபிடிப்பாளராகவும், சர்வதேச மகளிர் வாரத்தில் ஹூஸ்டனில் செல்வாக்கு மிக்க பெண்களாகவும் இடம்பெற்றார். அவர் AGA மகளிர் குழுவின் தலைவராகவும், இரைப்பை குடல் எண்டோஸ்கோபியின் இணை ஆசிரியராகவும் உள்ளார்.

மேற்கோள்கள் 

அமெரிக்க இலங்கையர்கள்
வாழும் நபர்கள்
வித்யா முன்சி

வித்யா முன்சி ( Vidya Munshi ) (கனுகா எனவும் அறியப்படுகிறார் ) ( 5 டிசம்பர் 1919 - 8 ஜூலை 2014) ஒரு பத்திரிகையாளரும் மற்றும் இந்தியப் பொதுவுடைமைக் கட்சியின் தலைவரும் ஆவார். இந்தியாவின் முதல் பெண் பத்திரிகையாளர் என்ற பெருமையும் இவருக்குண்டு.

ஆரம்ப கால வாழ்க்கை 
வித்யா கனுகா, ஒரு குசராத்தி குடும்பத்தைச் சேர்ந்தவர். மும்பையில் டிசம்பர் 5, 1919 இல் ஒரு வழக்கறிஞரான தந்தைக்கும்  மற்றும் சமூக ஆர்வலரான ஒரு தாய்க்கும் பிறந்தார். பள்ளிப்படிப்புத் தேர்வுகளில் முதலிடம் பிடித்த இவர பின்னர் பாம்பே எல்பின்ஸ்டன் கல்லூரியில் படித்தார்..1938 இல் மருத்துவம் படிக்க தனியாக இங்கிலாந்து செல்ல முடிவு செய்தார்

இங்கிலாந்தில்: பொதுவுடைமை 
இவரது தந்தை ஒரு பிரபல குற்றவியல் வழக்கறிஞராக இருந்தார். இவர் தனது மாமாவால் அரசியலுக்கு அறிமுகப்படுத்தப்பட்டார். வித்யா 1938 இல் இங்கிலாந்தை அடைந்தார். மருத்துவ நுழைவுத் தேர்வுக்குத் தயாராவதற்குள், இரண்டாம் உலகப் போர் மூண்டது . எனவே, இந்தியா திரும்புவதற்குப் பதிலாக, டர்ஹாம் உள்ள நியூகேஸில் உள்ள கிங்ஸ் கல்லூரியில் சேர்ந்தார். அங்கு இவர் பொதுவுடமை சித்தாந்தம் மற்றும் இயக்கத்துடன் தொடர்பு கொண்டார். மூன்றாண்டுகளுக்குப் பிறகு படிப்பை கைவிட்டு இங்கிலாந்தில் முழுநேர ஆர்வலரானார். இங்கிலாந்து மற்றும் அயர்லாந்தில் உள்ள இந்திய மாணவர் சங்கங்களின் கூட்டமைப்பின்  செயலாளராகவும் ஆனார் பின்னா  கிரேட் பிரிட்டனின் பொதுவுடைமைக் கட்சியுடன் தொடர்பு கொண்டு விரைவில் உறுப்பினரானார். மேலும், இவர் இந்தியப்  பொதுவுடமைவாதிகளுடன் தொடர்பில் இருந்தார். இது இவரது எதிர்கால வாழ்க்கைப் போக்கை வடிவமைத்தது. இவர்  கிரேட் பிரிட்டனின் பொதுவுடைமைக் கட்சியின் பல நிகழ்ச்சிகளில் பங்கேற்றார். முக்கியமாக பாசிசத்திற்கு எதிராக பல நிகழ்ச்சிகளில் பல போராட்டங்களில் ஈடுபட்டார். . 

1943 இல் இங்கிலாந்தில் இருந்தபோது இவரும் இவருடைய சகாக்களும் செல்பீல்டில் முதல் சுவரொட்டி கண்காட்சியை நடத்தினர். பஞ்சத்தால் பாதிக்கப்பட்ட வங்காள மக்களின் பேரதிர்ச்சியை இந்த கண்காட்சி வெளிச்சம் போட்டுக் காட்டியது. சேகரிக்கப்பட்ட பணம் வங்காளப் பஞ்சத்தால் பாதிக்கப்பட்டவர்களுக்காக இந்தியாவுக்கு அனுப்பப்பட்டது.

பெண்கள் இயக்கம் மற்றும் பத்திரிகை 
1954 இல் கொல்கத்தாவில் நடந்த இந்தியப் பெண்களின் தேசிய கூட்டமைப்பின் முதல் மாநாட்டில் கலந்து கொண்டார். இவர் அதன் பத்திரிகை தொடர்புக் குழுவில் இருந்தார். 

இங்கிலாந்தில் இருந்து திரும்பியதும், இவர் புவியியலாளரும் பத்திரிகையாளருமான சுனில் முன்சி என்பவரை மணந்தார். சுனில் இதற்கு முன்பு மும்பையிலுள்ள 'தி ஸ்டூடண்ட்' என்ற இதழின் ஆசிரியராகவும் இருந்தார். வித்யா முன்சியும் 'தி ஸ்டூடண்ட்' இதழில் சேர்ந்தார். பின்னர் வித்யா  பிளிட்ஸ் செய்தித்தாளின் நிருபராகவும் பணியாற்றினார்.   இவருக்கு மொழி சரியாகத் தெரியாதபோதும் ‘சலார் பதே’ என்ற வங்காள செய்தித்தாளைத் திருத்தும் வாய்ப்பு கிட்டியது. எனவே இவள் கடினமாகவும் விரைவாகவும் மொழியைக் கற்றுக்கொள்ள வேண்டியிருந்தது.

1952 முதல் 1962 வரை மும்பையின் தி பிளிட்ஸ்வார இதழின் கொல்கத்தா நிருபராக பணியாற்றினார். இவர் இந்தியாவின் முதல் பெண் பத்திரிகையாளர் என்று அழைக்கப்படுகிறார்.

இவர் பல ஆண்டுகளாக இந்தியப் பொதுவுடமைக் கட்சியின் கலந்தர் என்ற தினசரியை வெளியிட்ட குழுவிற்கு தலைமை தாங்கினார். மேலும், கட்சியின் தீவிர உறுப்பினராகவும் இருந்தார். 2000 ஆம் ஆண்டு வரை மாநில மகளிர் ஆணையத்தின் தலைவராக இருந்தார். இவர் தனது வாழ்க்கை, அரசியல் எழுச்சிகள் மற்றும் தனது காலத்தின் பெண்களின் இயக்கங்களின் வடிவங்களை மிக விரிவாக ஒரு நினைவுக் குறிப்பில் ஆவணப்படுத்தினார்.

மேற்கோள்கள் 

இந்தியப் பெண் ஊடகவியலாளர்கள்
இந்திய ஊடகவியலாளர்கள்
2014 இறப்புகள்
1919 பிறப்புகள்
குஞ்ஞுலட்சுமி சாரதாமணி

குஞ்ஞுலட்சுமி சாரதாமணி ( Kunjulekshmi Saradamoni) (1928 - 2021) ஒரு இந்திய வரலாற்றாசிரியரும, பொருளாதார நிபுணரும் மற்றும் தலித் மற்றும் பாலின ஆய்வுகளில் நிபுணத்துவம் பெற்றவரும் ஆவர். மேலும் இவர் இந்திய மகளிர் தேசிய கூட்டமைப்பின் தலைவராகவும் இருந்தார். தென்னிந்தியாவில் வரலாற்று அடிமைத்தனம் இருந்ததில்லை என்ற மரபுவழி ஞானத்தை உயர்த்திய கேரளாவில் கீழ் சாதியினரை அடிமைப்படுத்துவது பற்றிய ஆய்வுகளுக்காக இவர் மிகவும் பிரபலமானவர்.

வாழ்க்கை 
சாரதாமணி, 1928ல் கேரளாவின் பட்டத்தனத்தில் பிறந்தார். இவர் திருவனந்தபுரம், அரசு மகளிர் கல்லூரியில் பயின்றார். மேலும் நகரின் பல்கலைக்கழகக் கல்லூரியில் பொருளாதாரப் பட்டதாரிகளின் முதல் குழுவிலும் இருந்தார். அங்கு இவர் இந்தியவியலாளரான மேடலின் பியர்தோ என்பவரை சந்தித்தார். அவருடைய ஆலோசனையின் பேரில் இவர் முனைவர் பட்டப்படிப்புக்காக பாரிசுக்குச் சென்றார். சென்னைப் பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 1969 மற்றும் 1971 க்கும் இடையில், இவர் லூயிஸ் டுமாண்டின் கீழ் பாரிசு VII பல்கலைக்கழகத்தில் முனைவர் படிப்பு ஆராய்சியில் இருந்தார்.

திருமணம் 
சாரதாமணி, ஜனயுகம் பத்திரிகையை நிறுவிய பத்திரிகையாளரான என்.கோபிநாதன் நாயரை மணந்தார். இவர்களுக்கு ஆஷா மற்றும் அருணிமா என்ற இரண்டு மகள்கள் இருந்தனர், அவர்களில் பிந்தையவர் கேரள வரலாற்று ஆராய்ச்சிக் கழகத்தின் தலைவராக உள்ளார்.

தொழில் 
சாரதாமணி கேரளாவில் உள்ள பொருளாதார மற்றும் புள்ளியியல் ஆய்வுக் கழகத்தில் தனது பணியைத் தொடங்கினார். 1961 இல் புது தில்லியில் உள்ள இந்திய புள்ளியியல் கழகத்தில் சேர்ந்தார். மேலும் 1988 இல் ஓய்வு பெறும் வரை அங்கு கற்பித்தார்.

இவரது சமூக-பொருளாதார வளர்ச்சியின் கேரள மாதிரி மிகவும் ஆய்வு செய்யப்பட்டு பாராட்டப்பட்டது. பெண்களின் அதிகாரமளிப்பதற்கான அதன் முதன்மையான குறியீடாக ஆண்களுக்கு சமமான ஆரோக்கியம் மற்றும் கல்வியறிவு நிலைகள் இருந்தன. இந்த குறுகிய நோக்கம் பற்றிய சாரதாமணியின் விமர்சனங்கள் கவனிக்கத்தக்கவை. மேலும் அரசியல் அதிகாரத்தில் பெண்கள் தொடர்ந்து பின்தங்கியிருப்பதையும், பெண்களுக்கு எதிரான குற்றங்கள் குறைந்த வளர்ச்சியடைந்த மற்றும் ஆணாதிக்கம் நிறைந்த இந்தியாவின் வட மாநிலங்களை விட குறைவாக இல்லை என்பதையும் இவர் சுட்டிக்காட்டினார்.

இவர் கேரளப் பெண்கள் மீதான தாய்வழி மரபுவழியின் விளைவுகளை ஆராய்ந்தார். இது ஓரளவு பாதுகாப்பை வழங்கியது.  இருப்பினும், கேரளாவில் மறுபகிர்வு சட்டம் ( கேரளா விவசாய உறவுகள் சட்டம், 1960) நில உரிமையாளர்களிடமிருந்து குத்தகைதாரர்களுக்கு அதிகப்படியான நிலத்தை பகிர்ந்தளித்தது, தாய்வழி குடும்பங்களின் சொத்துக்களை குறைத்து அதன் மூலம் பெண்களின் அதிகாரத்தை குறைத்தது. நிலத்தை வைத்திருக்கும் பெண்கள் தங்கள் நிலங்களை நிர்வகித்தல் அல்லது பயிரிடுவதில் தொடர்ந்து செயலில் ஈடுபட்டாலும், பல சந்தர்ப்பங்களில் அவர்கள் சீர்திருத்தத்திற்குப் பின் விதவை அல்லது உரிமையின் உச்சவரம்பு காரணமாக தங்கள் உடைமைகளை இழந்தனர், மேலும் அவர்களுக்கு ஆதரவாக ஆண் உறவினர்கள் இருந்தால் மட்டுமே நிலத்தின் கட்டுப்பாட்டைப் பராமரிக்க முடிந்தது.

இறப்பு 
இவர் தனது கடைசி ஆண்டுகளில் திருவனந்தபுரத்தில் வசித்து வந்தார். அங்கு கவர் பாரம்பரிய நடை போன்ற சமூக முயற்சிகளில் தீவிரமாக இருந்தார். இவர் 26 மே 2021 அன்று இறந்தார்.

மேற்கோள்கள்

நூல் பட்டியல் 
  
 
 
 
 
 
 
 
 

கொல்லம் மாவட்ட நபர்கள்
2021 இறப்புகள்
1928 பிறப்புகள்
வரலாற்றாசிரியர்கள்
மோமோஃபுகு ஆண்டோ

மோமோஃபுகு ஆண்டோ (,  Go Pek-Hok என்ற ஊரில் பிறந்தவர். (),    தைவான் நாட்டில் பிறந்தவர் எனக் கருதப்படும், சப்பானின் தொழில் அதிபர் ஆவார். நிசின் (Nissin Food Products Co., Ltd.) உணவு நிறுவனத்தின் நிறுவனா் ஆவார்.  குறிப்பாக விரைவு உணவான கோப்பை நூலடையைக் (Cup Noodle) கண்டறிந்து, அதிக அளவு மக்கள் விரும்பும் உணவாக மாற்றியவர்.

மேற்கோள்கள் 

தொழிலதிபர்கள்
துரித உணவு வகைகள்
பாயா ரும்புட்

பாயா ரும்புட் (மலாய்; ஆங்கிலம்: Paya Rumput; சீனம்:巴耶鲁普特) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு நகரமாகும். மலாக்கா மாநகரத்தில் இருந்து 16 கி.மீ; தொலைவில் உள்ளது. அண்மைய காலங்களில் மலாக்கா மாநிலத்தில் ஏற்பட்டு வரும் தொழில்துறை தாக்கங்கள் இந்த நகரத்தையும் பாதித்து உள்ளது. அந்த வகையில் இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் உருவாகி உள்ளன.

மலாக்கா மாநிலத்தில் உள்ள பழைமையான நகரஙக்ளில் இந்த நகரமும் ஒன்றாகும். அத்துடன் மலேசியத் தமிழர்கள் அதிகமாக வாழும் இடங்களில் இந்த நகரமும் ஒன்றாக அறியப்படுகிறது.

பொது

வரலாறு

இந்த நகர்ப்புற கிராமம் மலாக்கா மாநிலத்தில் உள்ள பழைய கிராமங்களில் ஒன்றாகும். பாயா ரம்புட் கிராமத்தின் வரலாறு 1705-ஆம் ஆண்டில் தொடங்குகிறது. இந்தோனேசியா, சுமத்திராவில் இருந்த கெரிஞ்சி கிராமத்தைச் சேர்ந்த நான்கு நண்பர்களான மாலிம் பாஞ்சாங், மாலிம் சிகாய், துவான் பகே அலி மற்றும் பெயர் தெரியாத மற்றொருவரால் திறக்கப்பட்டது. 

இவர்கள் இந்த இடத்திற்கு முதன்முதலில் வந்தபோது இந்த இடம் ஒரு காட்டுப் பகுதியில் சதுப்பு நிலத்தால் சூழப்பட்டு இருந்தது. அங்கே ஓர் உயரமான மரத்தின் அடிப்பகுதியில் இருந்து நுனி வரை காட்டுப் புற்கள் மூடி இருந்தன. அதைக் கண்ட  அவர்கள் அந்த இடத்திற்கு பாயா ரும்புட் என்று பெயர் வைத்தார்கள். 

இருப்பினும், இதற்கு முன்னர் 15-ஆம் நூற்றாண்டில் அங்கு ஒரு குடியேற்றம் இருந்ததாகவும் இலக்கியச் சான்றுகள் உள்ளன. ஏனெனில் இக்காயாட் ஆங் துவா என்ற பழங்கால இலக்கிய நூலில் பாயா ரும்புட் கிராமத்தின் சில இடங்களின் பெயர்கள் குறிப்பிடப்பட்டுள்ளன.

பொருளாதாரம்

இந்த நகரைச் சுற்றிலும் ஆங்காங்கே சிறிய அளவிலான் தொழில்பேட்டைகள் இருந்தாலும், வேளாண்மைத் துறையே முதன்மையாக உள்ளது. இங்கு பெரிய அளவிலான கால்நடை வளர்ப்பு; மற்றும் தண்ணீர்விட்டான் கொடி, கீரை, கடுகு மற்றும் வெள்ளரி போன்ற காய்கறிகளை பயிரிடப்படுகின்றன. 

மேலும், கிராமப் பெண்களின் ஒத்துழைப்பால் உபரி வருமானத்திற்கு வாத்து பண்ணைகளும் இயக்கப்படுகின்றன.

பாயா ரும்புட் தமிழ்ப்பள்ளி 

பாயா ரும்புட் நகரத்தில் ஒரு  தமிழ்ப்பள்ளி உள்ளது. அதன் பெயர் பாயா ரும்புட் தமிழ்ப்பள்ளி. அவற்றில் 170 மாணவர்கள் பயில்கிறார்கள். 18 ஆசிரியர்கள் பணியாற்றுகிறார்கள். மலேசிய கல்வி அமைச்சு 2020 சனவரி மாதம் வெளியிட்ட புள்ளிவிவரங்கள்.

மேற்கோள்கள்

மேலும் காண்க
 மத்திய மலாக்கா மாவட்டம்

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
பைடென்சு பிலோசா

பைடென்சு பிலோசா (தாவரவியல் வகைப்பாடு: Bidens pilosa) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “பைடென்சு” பேரினத்தில், 222 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு வெளிவந்துள்ளது. தென்னமரிக்கக் கண்டத்திலுள்ள நாடுகளின் அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்

இதையும் காணவும் 

மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
சூரியகாந்திக் குடும்பம்
சுங்கை ரம்பை

சுங்கை ரம்பை (மலாய்; ஆங்கிலம்: Sungai Rambai; சீனம்:双溪兰拜) என்பது மலேசியா, மலாக்கா, ஜாசின் மாவட்டத்தில் உள்ள ஒரு நகரம்; ஒரு முக்கிம் ஆகும். மலாக்கா மாநகரத்தில் இருந்து 33 கி.மீ; தொலைவில்; கீசாங் ஆற்றின் வழியில்; ஜொகூர் மாநில எல்லைக்கு அடுத்துள்ளது.

இந்தச் சிறிய நகரம் ஜொகூர், மூவார் நகரத்தின் எல்லையில் மலாக்காவின் நுழைவாயிலாக அமைகின்றது. அலோர் காஜா மற்றும் மூவார் நகரங்களை இணைக்கும் அலோர் காஜா-மத்திய மலாக்கா-ஜாசின் நெடுஞ்சாலை வழியாக இந்த நகரத்தை எளிதாக அடையலாம்.

மார்ச் 2017-இல், சுங்கை ரம்பை ஒரு தன்னாட்சி துணை மாவட்டமாக அறிவிக்கப்பட்டது இருப்பினும், மலேசியாவின் 2018-ஆம் ஆண்டு தேர்தலுக்கு பிறகு அதன் சுயாட்சி நிறுத்தம் செய்யப்பட்டது.

பொது

அருகாமை நகரங்கள்

 பத்து காஜா, (மலாக்கா)
 செபாத்து
 பாரிட் புத்தாட்
 பாரிட் பெரவாஸ்
 பாரிர் சியாலாங்
 பாரிட் சிடாங் செமான்
 பாரிட் கந்தோங்
 தம்பாக் மேரா
 ஜாலான் காபார்
 பாரிட் பெங்குலு

உள்கட்டமைப்புகள்
 சுங்கை ரம்பை வானூர்தி ஓடுதளம் - செஸ்னா 172 போன்ற இலகுரக விமானங்களுக்கான பொது வானூர்தி ஓடுதளம்.
 சுங்கை ரம்பை பொழுதுபோக்கு பூங்கா
 சுங்கை ரம்பை இசுதானா
 இளைஞர் இயக்க மையம்

மேற்கோள்கள்

மேலும் காண்க
 ஜாசின் மாவட்டம்
 மலேசிய வானூர்தி நிலையங்களின் பட்டியல்
 அலோர் காஜா-மத்திய மலாக்கா-ஜாசின் நெடுஞ்சாலை

வெளி இணைப்புகள்

மலேசிய நகரங்கள்
மலாக்காவில் உள்ள நகரங்கள்
ஜாசின் மாவட்டம்
முத்தையன்கட்டுக்குளம்

முத்தையன்கட்டுக்குளம் என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு வடமேற்கே சுமார் 20 கிலோமீட்டர் தூரத்தில் அமைந்துள்ளது.

மேற்கோள்கள்

மேலும் காண்க 
முத்துஐயன்கட்டு குளம்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
தீபா எம். ஒல்லப்பள்ளி

தீபா எம். ஒல்லப்பள்ளி, (Deepa M. Ollapally) ஜார்ஜ் வாஷிங்டன் பல்கலைக்கழகத்தின் எலியட் பன்னாட்டு விவகாரப் பள்ளியில் ஆசிய ஆய்வுகளுக்கான சீகுர் மையத்தின் பன்னாட்டு விவகாரங்களின் ஆராய்ச்சி பேராசிரியராகவும், இணை இயக்குநராகவும் உள்ளார். 2009-இல் எலியட் பள்ளியால் தொடங்கப்பட்ட எழும் அதிகாரம் (ரைசிங் பவர்ஸ்) முன்முயற்சியின் இயக்குநராகவும் உள்ளார்.

கல்வி 
ஒல்லப்பள்ளி முனைவர் பட்டம் பெற்றவர். கொலம்பியா பல்கலைக்கழகத்தில் அரசியல் அறிவியலில். ஒல்லப்பள்ளி ஜார்ஜ் வாசிங்டன் பல்கலைக்கழகத்தில் 2003இல் சேர்ந்தார். அவர் 1998-2003 வரை ஐக்கிய நாடுகளின் அமைதி நிறுவனத்தில் தெற்காசிய திட்டத்தை இயக்கினார், மேலும் 1990-97 வரை சுவார்த்மோர் கல்லூரியில் கற்பித்தார். 1996-98 வரை, ஒல்லப்பள்ளி இந்தியாவின் பெங்களூரில் உள்ள தேசிய மேம்பட்ட ஆய்வுக் கழகத்தில் மூலோபாய ஆய்வுப் பிரிவின் சக ஊழியராகப் பணியாற்றினார்.

இவரது ஆராய்ச்சி ஆசியாவில் பாதுகாப்பு மற்றும் அரசியலில் குறித்ததாகும். குறிப்பாக அணு ஆயுத பரவல் தடை, தீவிரவாதம், பாலினம் மற்றும் பிராந்தியத்தில் அடையாள அரசியல். இவரது தற்போதைய ஆராய்ச்சி முக்கியத்துவமாக உள்ளன். இந்தியாவில் உள்நாட்டு வெளியுறவுக் கொள்கை விவாதங்கள் மற்றும் அமெரிக்காவின் பிராந்திய பாதுகாப்பு மற்றும் உலகளாவிய தலைமை ஆகியவற்றில் இவற்றின் தாக்கங்கள் மீது கவனம் செலுத்துகின்றார். இவர் பெண்கள் பாதுகாப்பு, மோதல் மேலாண்மை மற்றும் அமைதிக்கான ஆலோசனைக் குழு உறுப்பினர் ஆவார், புது தில்லி, மேலும் பன்னாட்டு பாதுகாப்பு,தொடர்பான  வாசிங்டன் அமைப்பின் பெண்களுக்கான இயக்குநர்கள் குழுவில் பணியாற்றியுள்ளார். இந்தியா மற்றும் வெளிநாடுகளில் நடைபெறும் வெளியுறவுத்துறை குறித்த கொள்கைள் தொடர்பான விவாதங்களில் பங்கேற்பதன் மூலம் இவர் நன்கு அறியப்படுகிறார்.

தனிப்பட்ட வாழ்க்கை 
ஒல்லப்பள்ளி இலண்டன் இம்பீரியல் கல்லூரியில் உள்ள இம்பீரியல் வணிகப் பள்ளியின் புலத்தலைவர் ஜி. "ஆனந்த்" ஆனந்தலிங்கத்தை மணந்தார், இவர் . ஓலப்பள்ளி இரண்டு குழந்தைகளின் தாயார் மற்றும் டாஷ் என்ற பீகிள் கலவையின நாயின் உரிமையாளர் ஆவார்.

மேற்கோள்கள்

வெளி இணைப்புகள் 

 ஜார்ஜ் வாஷிங்டன் பல்கலைக்கழக ஆசிரியர் பக்கம்
 ரைசிங் பவர்ஸ் முன்முயற்சி

21 ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
சோகினி கர்-நாராயண்

சோகினி கர்-நாராயண் (Sohini Kar-Narayan) ஓர் இங்கிலாந்து-இந்திய பொருட்கள் அறிவியலாளர் ஆவார். இவர் கேம்பிரிச்சுப் பல்கலைக்கழகத்தில் பேராசிரியராக உள்ளார். ஆற்றல் அறுவடைக்கான பாலிமர் அடிப்படையிலான பொருட்கள் குறித்து  இவரது ஆராய்ச்சி கவனம் செலுத்துகிறது. இவருக்கு 2023ஆம் ஆண்டு வேதியியலுக்கான வேந்திய சங்க பீட்டர் டே பரிசு வழங்கப்பட்டது.

இளமையும் கல்வியும் 
நைஜீரியாவில் பிறந்து வளர்ந்த கர்-நாராயண் கொல்கத்தாவின் மாநிலப் பல்கலைக்கழகத்தில் இளங்கலைப் பட்டம் பெறுவதற்காக இந்தியா வந்தார். இவர் இந்திய அறிவியல் கழகத்தில் பட்டதாரி மாணவி ஆவார். 2009-இல் முனைவர் பட்டம் பெற்ற பிறகு, இவர் கேம்பிரிச்சுப் பல்கலைக்கழகத்திற்குச் சென்றார். இங்கு இவர் டோரதி ஒட்ச்க்கின் சகாவாக இருந்தார்.

ஆராய்ச்சியும் பணியும் 
கர்-நாராயண் 2015-இல் கேம்பிரிட்ச்சு பல்கலைக்கழகத்தில் விரிவுரையாளராகவும், பின்னர் 2018-இல் பேராசிரியராகவும் நியமிக்கப்பட்டார். இவரது ஆராய்ச்சி உணர்திறன், உயிரியல் மருத்துவ பயன்பாடுகள் மற்றும் ஆற்றலுக்கான நானோ பொருட்களின் வளர்ச்சியைக் குறித்ததாகும். பைசோ மின்னணு நானோ மின்னாக்கிகளை உருவாக்க ஐரோப்பிய ஆராய்ச்சி குழு தொடக்க மானியம் இவருக்கு வழங்கப்பட்டது.

2022ஆம் ஆண்டில், கர்-நாராயணனுக்கு ஆர்மோரர்சு மற்றும் பிரேசியர்சு ஆர்டியோசென்சு  திறவினை பரிசு வழங்கப்பட்டது. இது எலும்பியல் அறுவை சிகிச்சை நிபுணர்களுக்கு அறுவை சிகிச்சை உள்வைப்புகளைத் தொடர்ந்து தனிப்பயனாக்கப்பட்ட கவனிப்பை வழங்க உதவும் திறன் உணர்வி ஆகும். கர்-நாராயண் நுண்நீர்ம விசை உணர்விகளை உருவாக்கினார். இது மென்மையான திசு சமநிலையை எளிதாக்குகிறது மற்றும் துல்லியமாக உள்வைப்புகளை வைக்க உதவுகிறது. மருத்துவர்கள் பணிப்பாய்வுகளை மாற்றாமல் அறுவை சிகிச்சை செயல்முறையை நிறைவு செய்ய வேண்டும் என்பதை உணர்ந்து அறுவைசிகிச்சை நிபுணர்களுடன் இணைந்து இந்த உணர்விகளை உருவாக்கினார்.

விருதுகளும் கௌரவங்களும் 

 2015 உலக பொருளாதார மன்ற இளம் அறிவியலாளர் விருது
 2021 பொறியியல் துறையில் செல்வாக்கு மிக்க சிறந்த 50 பெண்கள்
 2022 ஆர்மர்சு மற்றும் பிரேசியர்சு திறன் பரிசு
 2022 பொருட்கள், தாதுக்கள் மற்றும் சுரங்க நிறுவன, சகா
 2023 வேதியியலுக்கான வேந்திய சங்க பீட்டர் டே பரிசு
 2023 ஐரோப்பிய ஆராய்ச்சி குழும ஒருங்கிணைப்பாளர் மானியம்

மேற்கோள்கள் 

{Authority control}}
வாழும் நபர்கள்
மணவாளன்பட்டமுறிப்பு

மணவாளன்பட்டமுறிப்பு என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்கு மேற்கே சுமார் 10 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
அரசு மகளிர் கல்லூரி, அனந்த்நாக்

மகளிர் கல்லூரி, அனந்த்நாக் என்பது இந்திய நிர்வாகத்தின் கீழ் சம்மு-காசுமீரில் உள்ள ஒரு மகளிர் கல்லூரி ஆகும். 1979 ஆம் ஆண்டில் அனந்த்நாக் நகரின் மையத்தில் இடைநிலைக் கல்லூரியாக நிறுவப்பட்ட இக்கல்லூரி காசுமீர் பல்கலைக்கழகத்தின் கீழ் இணைக்கப்பட்டுள்ளது.

தெற்கு காசுமீரில் முதல் மகளிர் கல்லூரியாக நிறுவப்பட்ட இக்கல்லூரி, அந்தப் பகுதியிலுள்ள மகளிர் தரமான உயர்கல்வியை எளிதாக அணுக வேண்டும் என்ற அடிப்படை நோக்கத்துடன் இளங்கலைப் படிப்புடன் கருத்தரங்குகள், விவாதங்கள், வினாடி வினாக்கள், பேச்சுக்கள், மாநாடுகள், கலாச்சார நிகழ்ச்சிகள் மற்றும் விளையாட்டு நிகழ்வுகள் போன்ற நிகழ்வுகளையும் நடத்திவருகிறது.

படிப்புகள் 

இக்கல்லூரியில் கலை, அறிவியல் முதல் மனிதநேயம் வரை பல்வேறு இளங்கலைப் படிப்புகள் பயிற்றுவிக்கப்படுகின்றன. இக்கல்லூரியால் வழங்கப்படும் இளங்கலை படிப்புகளின் பட்டியல் பின்வருமாறு, .

 வணிக இளங்கலை (BCOM) 
 கணினி பயன்பாட்டு இளங்கலை (BCA) 
 மருத்துவ அறிவியலில் இளங்கலை (பி. எஸ். சி.) 
 மருத்துவம் அல்லாத அறிவியலில் இளங்கலை (பி. எஸ். சி.) 
 இளங்கலை கலை (பி. ஏ.)

துறைகள் 

 கணினி அறிவியல் துறை
 உள்துறை அறிவியல் துறை
 தாவரவியல் துறை
 விலங்கியல் துறை
 இயற்பியல் துறை
 வேதியியல் துறை
 வர்த்தகத் துறை
 பட்டுப்புழு வளர்ப்புத் துறை
 கல்வித் துறை
 பொருளாதாரத் துறை
 வரலாற்றுத் துறை
 அரசியல் அறிவியல் துறை
 சுற்றுலா மற்றும் பயணம்
 பாரசீகத் துறை
 இந்தி துறை
 உருது துறை
 கணிதத் துறை
 ஆங்கிலத் துறை

மேற்கோள்கள் 

Coordinates on Wikidata
சம்மு காசுமீரிலுள்ள மகளிர் பல்கலைக்கழகங்கள் மற்றும் கல்லூரிகள்
அலோர் காஜா நகராட்சி

அலோர் காஜா நகராட்சி (மலாய்: Majlis Perbandaran Alor Gajah; ஆங்கிலம்: Alor Gajah Municipal Council); (சுருக்கம்: MPAG) என்பது மலேசியா, மலாக்கா, அலோர் காஜா மாவட்டத்தின் அலோர் காஜா நகரத்தை நிர்வகிக்கும் உள்ளூர் நகராட்சி ஆகும். மலாக்கா மாநில அரசாங்கத்தின் கீழ் இந்த நகராட்சி செயல்படுகிறது.

அலோர் காஜா நகராட்சியின் பிரதான தலைமையகம், அலோர் காஜாவில், அலோர் காஜா நகராட்சி தலைமையகத்தில் அமைந்துள்ளது.

உள்ளூராட்சிச் சட்டம் 1976, (சட்டம் 171)-இன் பிரிவு 3-இன் கீழ்; அலோர் காஜா நகரின் உள்ளூர் நகராண்மைக் கழகமாக 1 சூலை 1978-இல் நிறுவப்பட்டது. அதன்பின்னர், மே 1, 2003-இல் அலோர்காஜா நகராட்சியாக தரம் உயர்த்தப்பட்டது.

செயல்பாடுகள்

அலோர் காஜா நகராட்சியின் செயல்பாடுகள்: 

 அலோர் காஜா நகர மேலாண்மை; 
 அலோர் காஜா நகர நகரத் திட்டமிடல்; 
 அலோர் காஜா நகரத்தின் கட்டடங்கள் கட்டுப்பாடு; 
 பொதுச் சுகாதாரம்; கழிவு மேலாண்மை; 
 சுற்றுச்சூழல் பாதுகாப்பு; 
 நகர்ப்புற உள்கட்டமைப்பின் பொது பராமரிப்பு; 
 சமூகப் பொருளாதார மேம்பாடு.

மேற்கோள்கள்

மேலும் காண்க
 மலேசியாவின் உள்ளாட்சி மன்றங்கள்
 மலேசிய உள்ளாட்சி மன்றங்களின் பட்டியல்

வெளி இணைப்புகள் 

  

மலாக்கா
மலேசியாவின் உள்ளாட்சி மன்றங்கள்
மலாக்காவின் உள்ளாட்சி மன்றங்கள்